Document ID: 31988R0744

NEUVOSTON ASETUS (ETY) N:o 744/88,
annettu 21 päivänä maaliskuuta 1988,
maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 3904/87(4), 5 c artiklalla käyttöön otetussa lisämaksujärjestelmässä säädetään menettelyn B mukaisesti, että jos ostajan viitemäärää ei ylitetä, lisämaksu voidaan kuitenkin periä, kun tuottaja on ylittänyt oman viitemääränsä tiettyjen kynnysten yli; jos tuottaja on pysynyt mainittujen kynnysten alapuolella, määrät voidaan jakaa uudelleen korvaamalla; meijereissä olisi voitava alentaa enemmän korvaamisen vaikutuksia, kun otetaan huomioon toimitusten määrien jatkuva korkea taso,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 804/68 5 c artiklan 1 kohdassa otsikossa "Menettely B" toinen, kolmas ja neljäs luetelmakohta seuraavasti:
"- Jos toimitetut määrät ovat ostajan viitemäärää suuremmat, ostaja perii maksun mainitun viitemäärän
ylitykseen osallistuneilta tuottajilta sen jälkeen, kun uudelleen jaettavissa olevat määrät on jaettu tuottajien kesken suhteessa yksikkökohtaisiin viitemääriin. Jos toimitetut määrät ovat enintään ostajan viitemäärän suuruiset, jäsenvaltio voi kuitenkin säätää, että maksun maksavat kokonaisuudessaan tuottajat, jotka ovat ylittäneet viitemääränsä vähintään 10 prosentilla tai 20 000 kilogrammalla.
- Jäsenvaltiot voivat kuitenkin säätää, että uudelleen jaettavissa olevat määrät myönnetään uudelleen ensisijaisesti tietyille tuottajille, jotka toimittavat tälle tai jollekin muulle puolueettomin perustein määritetylle ostajalle.
- Toista alakohtaa ja kolmatta alakohtaa voidaan soveltaa ensimmäisen kerran ajanjakson 1986/1987 lopullisen tilityksen yhteydessä silloin, kun toimitetut määrät ylittävät ostajan viitemäärän. Kolmatta alakohtaa voidaan soveltaa ensimmäistä kertaa kauden 1987/1988 lopullisen tilityksen yhteydessä silloin, kun toimitetut määrät ovat enintään ostajan viitemäärän suuruiset."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä maaliskuuta 1988.

Labels: 17
6